section_heading: Rookie sezona
paragraph_text: Bosh je izabran kao 4. izbor prvog kruga NBA drafta 2003. od Toronto Raptorsa, na kojem su iste godine izabrani jedni od najboljih košarkaša današnjice - LeBron James, Dwyane Wade, Carmelo Anthony. U svojoj rookie sezoni, Bosh umjesto da igra svoju prirodnu poziciju krilnog centra, bio prisljen igrati centra zbog odlaska Antonia Davisa u Chicago Bullse. Iz noći u noć, Bosh mlad i neiskusan igranja u NBA, borio se je s ostalim snažnim i jakim centrima lige. Kao novak, Bosh je u prosjeku postizao 11.5 poena, 7.4 skokova, 1.4 blokade za 33.5 minuta po utakmici. Odigrao je 75 utakmica regularnog dijela sezone, predvodeći sve novake po broju skokova i blokada. Na kraju sezone izabran je u All-Rookie prvu petorku.